
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 462 


17 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναπροσαρμογή ποσού και εισοδηματικών κριτηρίων 
χορήγησης Επιδόματος Κοινωνικής Αλληλεγγύης 

(ΕΚΑΣ) έτους 2003. 1 

Αύξηση αποζημίωσης συνεταιριστικών οργανώσεων 
για τη συμμετοχή τους στη διαδικασία επιστροφής 
του Φ.Π.Α. στους αγρότες του ειδικού καθεστώτος 2 
Παράταση λειτουργίας της επιτροπής για τη σύνταξη 
του Νέου Κώδικα Κατάστασης Δημοτικών και Κοι¬ 


νοτικών Υπαλλήλων. 3 

Όροι λειτουργίας των Ταμείων Επαγγελματικής 

Ασφάλισης. 4 

Υπαγωγή Ανταποκριτών Ξένου Τύπου και Φωτοειδη- 
σεογράφων και Εικονοληπτών Επικαίρων Τηλεορά- 
σεως στην ασφάλιση των κλάδων επικουρικής 


ασφάλισης και πρόνοιας του Ταμείου Ασφαλίσεως 


Ιδιοκτητών Συντακτών και Υπαλλήλων Τύπου. 5 

Σύσταση αμιγούς Δημοτικής Επιχείρησης στο Δήμο 
Αιγινίου, με την επωνυμία «Δημοτική Επιχείρηση 
Ανάπτυξης Αιγινίου». 6 


ΑΠΟΦΑΣΕΙ Σ 

Αριθ. 58018/0092 (1) 

Αναπροσαρμογή ποσού και εισοδηματικών κριτηρίων χο¬ 
ρήγησης Επιδόματος Κοινωνικής Αλληλεγγύης 
(ΕΚΑΣ) έτους 2003. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις της παρ. 2του άρθρου 1 καιτηςπαρ. 1 
του άρθρου 5του Ν.2768/8.12.1999 (ΦΕΚ273 Α'). 

2. Την 1100383/1330/Α0006/31.10.2001 (ΦΕΚ 1485 Β') 
κοινή απόφαση του Πρωθυπουργού και του Υπουργού 
των Οικονομικών «Καθορισμός αρμοδιοτήτων των Υφυ¬ 
πουργών Οικονομικών». 

3. Την 80088/31.10.2001 (ΦΕΚ 1485 Β') κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 


Υφυπουργούς Εργασίας και Κοινωνικών Ασφαλίσεων». 

4. Το γεγονός ότι από την εφαρμογή της απόφασης αυ¬ 
τής προκαλείται δαπάνη για το έτος 2003, ύψους 
3.100.000,00 ΕΥΡΩ περίπου σε βάρος του Κρατικού Προ¬ 
ϋπολογισμού, η οποία θα καλυφθεί από τις πιστώσεις του 
Προϋπολογισμού του Υπουργείου Οικονομικών και δαπά¬ 
νη ύψους 310.000,00 ΕΥΡΩ περίπου, σε βάρος του Προϋ¬ 
πολογισμού του ΙΚΑ και άλλων Ν.Π.Δ.Δ. η οποία θα καλυ¬ 
φθεί από τις πιστώσεις των προϋπολογισμών των οικείων 
ασφαλιστικών φορέων, αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 1 του άρθρου 1 του Ν. 2768/1999 και λαμβάνο- 
νται υπόψη για την καταβολή του ΕΚΑΣ, αναπροσαρμόζο¬ 
νται για το έτος 2003, κατά περίπτωση, ως εξής: 

α. Το συνολικό ετήσιο καθαρό εισόδημα από συντάξεις, 
κύριες και επικουρικές, συμπεριλαμβανομένων και των 
μερισμάτων ή βοηθημάτων, καθώς και από μισθούς, από 
ημερομίσθια και από επιδόματα που προκύπτουν από 
σχέση εξαρτημένης εργασίας, στο ποσό των έξι χιλιάδων 
τριακοσίων σαράντα ΕΥΡΩ και ογδόντα εννέα λεπτών 
(6.340,89 ΕΥΡΩ). 

β. Το συνολικό ετήσιο ατομικό καθαρό εισόδημα στο 
ποσό των επτά χιλιάδων τριακοσίων ενενήντα επτά ΕΥΡΩ 
και εβδομήντα δύο λεπτών (7.397,72 ΕΥΡΩ). 

γ. Το συνολικό ετήσιο οικογενειακό καθαρό εισόδημα 
στο ποσό των έντεκα χιλιάδων πεντακοσίων έντεκα ΕΥΡΩ 
και εβδομήντα πέντε λεπτών (11.511,75 ΕΥΡΩ). 

2. Τα ποσά του ΕΚΑΣ της παρ. 1 του άρθρου 1 του 
Ν.2768/1999 αναπροσαρμόζονται, κατά περίπτωση, ως 
εξής: 

α. Για συνολικά ετήσια καθαρά ποσά εισοδήματος από 
κύριες και επικουρικές συντάξεις, μισθούς, ημερομίσθια 
και επιδόματα, μέχρι του ποσού των πέντε χιλιάδων επτα¬ 
κοσίων εβδομήντα τεσσάρων ΕΥΡΩ και εβδομήντα τεσ¬ 
σάρων λεπτών (5.774,74 ΕΥΡΩ), σε εκατόν έντεκα ΕΥΡΩ 
και δεκαοχτώ λεπτά (111,18 ΕΥΡΩ). 

β. Για συνολικά ετήσια καθαρά ποσά εισοδήματος από 
5.774,75 ΕΥΡΩ μέχρι του ποσού των 6.340,89 ΕΥΡΩ κα¬ 
ταβάλλεται ποσό ΕΚΑΣ σύμφωνα με τα παρακάτω: 

ΠΟΣΟ ΕΙΣΟΔΗΜΑΤΟΣ ΠΟΣΟ ΕΚΑΣ 

Από 5.774,75 μέχρι 6.001,22 ΕΥΡΩ 83,39 ΕΥΡΩ 

Από 6.001,23 μέχρι 6.152,17 ΕΥΡΩ 55,59 ΕΥΡΩ 

Από 6.152,18 μέχρι 6.340,89 ΕΥΡΩ 27,80 ΕΥΡΩ 

3. Η απόφαση αυτή, η ισχύς της οποίας αρχίζει από 

1.1.2003, να δημοσιευθεί στην Εφημερίδα της Κυβερνή- 
σεως. 

Αθήνα, 9 Απριλίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΡΟΒΕΡΤΟΣ ΣΠΥΡΟΠΟΥΛΟΣ 

-♦- 

Αριθ. 1031895/1743/243/Β0014 (2) 

Αύξηση αποζημίωσης συνεταιριστικών οργανώσεων για 
τη συμμετοχή τους στη διαδικασία επιστροφής του 
Φ.Π.Α. στους αγρότες του ειδικού καθεστώτος. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα Φ.Π.Α. (Ν.2859/2000 ΦΕΚ 
248 Α), όπως ισχύουν: 

α) του άρθρου 41, 

β) των παραγράφων 2 και 3 του άρθρου 64. 

2. Την απόφαση Π.953/432/64/ΠΟΛ.41/3.2.88 (ΦΕΚ 
107/Β/25.2.88). 

3. Την κοινή απόφαση του Πρωθυπουργού και του 
Υπουργού Οικονομίας και Οικονομικών 1100383/1330/ 
Α0006/31.10.2001 (ΦΕΚ 1485 τ.Β') με την οποία μεταβιβά¬ 
ζονται αρμοδιότητες του Υπουργού Οικονομικών στους 
Υφυπουργούς Οικονομικών. 

4. Την ανάγκη αναπροσαρμογής της αποζημίωσης που 
καταβάλλεται στις αγροτικές συνεταιριστικές οργανώ¬ 
σεις για τη συμμετοχή τους στη διαδικασία επιστροφής 
του Φ.Π.Α. στους αγρότες του ειδικού καθεστώτος. 

5. Ότι η απόφαση αυτή θα έχει επιπτώσεις στον προϋ¬ 
πολογισμό της τάξεως των 63.000 Ευρώ περίπου, απο¬ 
φασίζουμε: 

Η αποζημίωση των συνεταιριστικών οργανώσεων για τη 
συμμετοχή τους στη διαδικασία επιστροφής του Φ.Π.Α. 
στους αγρότες του ειδικού καθεστώτος, που προβλέπε- 
ται από τη διάταξη της παραγράφου 7 της απόφασης 
Π.953/432/64/ΠΟΛ.41/3.2.88, προκειμένου για αιτήσεις 
που υποβάλλονται μετά την 1.1.2003, αυξάνεται από 5,87 
σε 6 Ευρώ ανά αγρότη. 

Η αποζημίωση αυτή καταβάλλεται μόνο για τις αρχικές 
αιτήσεις επιστροφής Φ.Π.Α. των αγροτών και δεν κατα¬ 
βάλλεται από τους αγρότες, αλλά βαρύνει μόνο τον κρα¬ 
τικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 14943 (3) 

Παράταση λειτουργίας της επιτροπής για τη σύνταξη του 
Νέου Κώδικα Κατάστασης Δημοτικών και Κοινοτικών 
Υπαλλήλων. 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18παράγραφος 18του Ν.2503/1997 «Δι¬ 
οίκηση, οργάνωση, στελέχωση της Περιφέρειας, ρύθμι¬ 


ση θεμάτων για την τοπική αυτοδιοίκηση και άλλες διατά¬ 
ξεις». 

β) Του άρθρου 26 παράγραφος 1 του Ν.3013/2002 
«Αναβάθμιση της πολιτικής προστασίας και άλλες διατά¬ 
ξεις» (ΦΕΚ 102 Α'). 

2. Την 37167/12.9.2002 (ΦΕΚ 1236 Β') απόφασή μας 
«Συγκρότηση Επιτροπής για τη σύνταξη του Νέου Κώδι¬ 
κα Κατάστασης Δημοτικών και Κοινοτικών Υπαλλήλων». 

3. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Παρατείνουμε τη λειτουργία της Επιτροπής για τη Σύ¬ 
νταξη του Νέου Κώδικα Κατάστασης Δημοτικών και Κοι¬ 
νοτικών Υπαλλήλων, η οποία συγκροτήθηκε με την 
37167/12.9.2002 (ΦΕΚ 1236 Β') απόφασή μας, μέχρι τέ¬ 
λος Ιουνίου 2003. 

Κατά τα λοιπά ισχύει η 37167/12.9.2002 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2003 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

Αριθ. Φ. Επαγ. ασφ./οικ.16 (4) 

Όροι λειτουργίας των Ταμείων Επαγγελματικής 

Ασφάλισης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.18 του άρθρου 7 του 
Ν.3029/2002 (160Α). 

2. Τις διατάξεις των άρθρων 23 και 27 του Ν. 1558/1985 
(137Α), του άρθρου 5 του π.δ. 437/1985 (157Α) και του 
π.δ. 372/1995 (20ΙΑ). 

3. Την 80088/31.10.2001 (1485Β)απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

4. Την με αριθ. πρωτ. 8/8.4.03 γνώμη της Εθνικής Ανα- 
λογιστικής Αρχής που συνεστήθη με το άρθρο 9 Ν. 
3029/2002. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Αναλογιστικές Αποτιμήσεις 

1. Αναλογιστική αποτίμηση, είναι η αριθμητική εκτίμηση 
των παρουσών αξιών για τις εκροές, (υποχρεώσεις-πα- 
ροχές προς τους ασφαλισμένους, λειτουργικά και λοιπά 
έξοδα) και τις εισροές, (εισφορές των ασφαλισμένων και 
της χρηματοδότριας επιχείρησης, εισόδημα εξ επενδύ¬ 
σεων και λοιποί πόροι) ενός Ταμείου Επαγγελματικής 
Ασφάλισης με τη χρησιμοποίηση τεχνικών και μεθόδων 
της αναλογιστικής επιστήμης. 

2. Οι αναλογιστικές αποτιμήσεις διακρίνονται σε τακτι¬ 
κές και έκτακτες. Οιτακτικές διενεργούνται σε ετήσια βά¬ 
ση. Οι έκτακτες διενεργούνται σε χρόνο μικρότερο του 
έτους, σε περίπτωση αλλαγής προγράμματος, διακοπής 
λειτουργίας του Ταμείου, συγχώνευσης ή διάσπασης του 
Ταμείου ή οσάκις συντρέχουν ιδιαίτεροι λόγοι οι οποίοι 

καθιστούν αναγκαίες τις αναλογιστικές αποτιμήσεις για 
τη βιωσιμότητα του Ταμείου. 

3. Ο προσδιορισμός της τεχνικής βάσης για τη διενέρ¬ 
γεια των ετησίων τακτικών ή εκτάκτων αναλογιστικών 
αποτιμήσεων διέπεται από τις ακόλουθες αρχές: 

α. Σύνεση σε σχέση με τις προσδοκίες εξέλιξης των οι¬ 
κονομικών και δημογραφικών μεγεθών, 

β. Αναγνώριση των παραμέτρων και μεθόδων διεξαγω¬ 
γής από τη Διεθνή Πρακτική καιτηνΑναλογιστική Επιστή¬ 
μη. 

γ. Τεκμηρίωση των παραδοχών με βάση την τρέχουσα 
εμπειρία της κοινωνικό - οικονομικής κατάστασης της χώ¬ 
ρας και των ειδικότερων στατιστικών και οικονομικών 
στοιχείων του Ταμείου. 

δ. Ειδικά για τις τακτικές ετήσιες αποτιμήσεις, οι επιλο¬ 
γές των τεχνικών βάσεων, πρέπει να παρουσιάζουν χρο¬ 
νική συνέπεια, συνέχεια και σταθερότητα. 

4. Για τη διενέργεια των αναλογιστικών αποτιμήσεων 
χρησιμοποιείται η μέθοδος της Προβεβλημένης Πιστωτι¬ 
κής Μονάδας (ΡΐΌ]θοίθά υηίί ΟθάιΙ ΜθΙάοά) ή η μέθοδος 
της Προσεγγισθείσας Ηλικίας (ΑΙΙαίπεά Αρε ΜεΙάοά). 

5. Το μέγιστο ύψος της απόδοσης των επενδύσεων σε 
μακροπρόθεσμη βάση που χρησιμοποιείται για την ανα- 
λογιστική αποτίμηση ενός ταμείου ισούται με πέντε τοις 
εκατό (5%). 

Άρθρο 2 

Μελέτες για την σχέση Περιουσίας - Υποχρεώσεων 

Τα Ταμεία Επαγγελματικής Ασφάλισης συντάσσουν με¬ 
λέτες, κάθε τρία χρόνια τουλάχιστον, για τη σχέσητωνπε- 
ριουσιακών τους στοιχείων προς τις υποχρεώσεις τους 
και την ενδεδειγμένη στρατηγική των επενδύσεωντου τα¬ 
μείου με προοπτική όχι μικρότερη των δέκα ετών. 

Άρθρο 3 

Τεχνικά Αποθέματα 

1. Τεχνικά Αποθέματα είναι: 

α. Τα Μαθηματικά Αποθέματα, ήτοιτο σύνολο των συσ- 
σωρευμένων υποχρεώσεων του Ταμείου όπως αυτές 
απορρέουν από το καταστατικό του και υπολογίζονται 
αναλογιστικώς, με βάση τα θεμελιωμένα δικαιώματα πα¬ 
ροχών των ασφαλισμένων, των συνταξιούχων και δικαι¬ 
ούχων παροχών καθώς και των ασφαλισμένων που απο¬ 
χώρησαν έχοντας θεμελιώσει δικαίωμα λήψης παροχών. 

Το ύψος των Μαθηματικών Αποθεμάτων υπολογίζεται 
κάθε χρόνο από αναλογιστή, βάσει των μεθόδων του άρ¬ 
θρου 1 αυτής της Υπουργικής Απόφασης και βάσει των 
ίδιων αρχών που πραγματοποιείται και η αναπροσαρμογή 
των αποθεμάτων, προκειμένου να καλύπτει τις εκάστοτε 
υποχρεώσεις παροχών του Ταμείου. 

β. Το Απόθεμα μη Δεδουλευμένων Εισφορών, ήτοι το 
τμήμα των εισφορών που έχουν εισπραχθεί αλλά αφο¬ 
ρούν κάλυψη κινδύνων και εξόδων της επόμενης οικονο¬ 
μικής χρήσης. 

γ. Το Απόθεμα Εκκρεμών Ζημιών, ήτοι το προβλεπόμε- 
νο ποσό που πρέπει να διαθέτει το Ταμείο για την κάλυψη 
των ζημιών που επήλθαν στην υπό εξέταση οικονομική 
χρήση, αλλά δεν έχουν πλήρως διακανονιστεί εντός της 
χρήσης αυτής. 

2. Τα Ταμεία Επαγγελματικής Ασφάλισης τα οποία ακο¬ 
λουθούν κεφαλαιοποιητικό σύστημα υποχρεούνται σε 
σύσταση Μαθηματικών Αποθεμάτων και όσα ακολουθούν 
διανεμητικό σύστημα υποχρεούνται σε σύσταση αποθέ¬ 


ματος μη δεδουλευμένων εισφορών και αποθέματος εκ¬ 
κρεμών ζημιών. 

3. Στην περίπτωση που Ταμείο Επαγγελματικής Ασφά¬ 
λισης ακολουθεί κεφαλαιοποιητικό και διανεμητικό σύ¬ 
στημα αναλόγως των κινδύνων που καλύπτει και των πα¬ 
ροχών που χορηγεί, υποχρεούται σε χωριστή τήρηση των 
αντίστοιχων αποθεμάτων. 

Άρθρο 4 

Περιθώριο φερεγγυότητας 

1. Τα Ταμεία Επαγγελματικής Ασφάλισης, τα οποία εγ- 
γυώνταιτο ύψος των παροχών ή το ύψος της επενδυτικής 
απόδοσης υποχρεούνται να σχηματίζουν «Περιθώριο Φε- 
ρεγγυότητας». 

2. α) Το ύψος του Περιθωρίου Φερεγγυότητας για τις 
συνταξιοδοτικές παροχές, εφόσον υπάρχει σχετική εγ¬ 
γύηση για το ύψος τους ή το ύψος της επενδυτικής από¬ 
δοσης, υπολογίζεται: 

4%χ (Μ.Α)χλ·| 

όπου (Μ.Α) = Μαθηματικά Αποθέματα όπως αυτά ορίζο¬ 
νται στο άρθρο3παρ. 1 αυτήςτης υπουργικής απόφασης 
και 

{ Μαθηματικά Αποθέματα Ιδίας Κράτησης \ 

0,85 ,-Γ 

Συνολικά Μαθηματικά Αποθέματα 

β) το ύψος του περιθωρίου φερεγγυότητας για τις λοι¬ 
πές παροχές εφόσον υπάρχει εγγύηση για το ύψος τους, 
υπολογίζεται ως εξής: 

18%χ(Σ.Ε.Ε.)χλ 2 

όπου (Σ.Ε.Ε.)=Συνολικές ετήσιες Εισφορές που αφο¬ 
ρούν τις συγκεκριμένες παροχές και 

{ Αποζημιώσεις Ιδίας Κράτησης \ 

0,50 ,- Γ 

Συνολικές Αποζημιώσεις ■* 

3. Τα περιουσιακά στοιχεία που απαρτίζουν το Περιθώ¬ 
ριο Φερεγγυότητας είναι τα κεφάλαια του Ταμείου, που 
είναι ελεύθερα υποχρεώσεων, δηλαδή δεν έχουν διατεθεί 
για ασφαλιστική τοποθέτηση ή για κάλυψη άλλων υφι¬ 
σταμένων προβλέψιμων υποχρεώσεων και είναι επενδε- 
δυμένα σε έντοκα γραμμάτια και τραπεζικές καταθέσεις. 

4. Στις περιπτώσεις όπου δεν είναι δυνατή η άμεση κά¬ 
λυψη του σχετικού περιθωρίου φερεγγυότητας υποβάλ¬ 
λεται στην Εθνική Αναλογιστική Αρχή για έγκριση, πρό¬ 
γραμμα βραχυπρόθεσμης, έως τριών ετών κάλυψης της 
υφιστάμενης διαφοράς. 

Άρθρο 5 

Ασφαλιστική τοποθέτηση 

1. Ασφαλιστική τοποθέτηση είναι η διάθεση περιουσια¬ 
κών στοιχείων για κάλυψη των υποχρεώσεων του Ταμείου 
σε τεχνικά Αποθέματα με στόχο τη διασφάλιση των συμ¬ 
φερόντων των μελών του, σύμφωνα με τις προβλέψεις 
τηςπαρ. 15 του άρθρου 7του Ν. 3029/02, όπως κάθε φο¬ 
ρά ισχύει. 

2. Τα περιουσιακά στοιχεία της ασφαλιστικής τοποθέ¬ 
τησης αποτελούν μετοχές, ομόλογα και ομολογίες εται¬ 
ρειών, εφόσον έχουν εκδοθεί στην Ελλάδα ή σε κράτος 
μέλος της Ε.Ε. ή του Ε.Ο.Χ. και είναι εισηγμένα σε ανα¬ 
γνωρισμένες χρηματιστηριακές αγορές, μερίδια αμοιβαί¬ 
ων κεφαλαίων ή οργανισμών συλλογικών επενδύσεων σε 
κινητές αξίες (Ο.Σ.Ε.Κ.Α.) που εμπίπτουν στην Οδηγία 

85/611/ΕΟΚ (Ε1_375/31.12.85) και λειτουργούν σε οποιο- 
δήποτε κράτος μέλος της Ε.Ε. ή του Ε.Ο.Χ. κρατικά ομό¬ 
λογα, έντοκα γραμμάτια, τραπεζικές καταθέσεις και ακί¬ 
νητα. 

3. Μετοχές μη εισηγμένες στο χρηματιστήριο διατίθε¬ 
νται σε ασφαλιστική τοποθέτηση μέχρι ποσοστού 5% επί 
του αναφερόμενου στο άρθρο 7 παρ.15 του Ν. 3029/02 
ποσοστού, εφόσον οι εκδότες τους διέπονται από το ελ¬ 
ληνικό δίκαιο ή από το δίκαιο άλλου κράτους μέλους της 
Ε.Ε. ή της Ε.Ο.Χ. και εφόσον δημοσιεύουν οικονομικές 
καταστάσεις ελεγμένες από ορκωτούς ελεγκτές. 

4. Τα περιουσιακά στοιχεία που διατίθενται σε Ασφαλι¬ 
στική Τοποθέτηση καλύπτουν το σύνολο των υποχρεώ¬ 
σεων του Ταμείου σε τεχνικά Αποθέματα. Σε αντίθετη πε¬ 
ρίπτωση υποβάλλεται στην Εθνική Αναλογιστική Αρχή για 
έγκριση, Πρόγραμμα Βραχυπρόθεσμης Χρηματοδότη¬ 
σης των Ελλειμμάτων μεγίστης διάρκειας τριών ετών. 

5. Η τακτοποίηση των υποχρεώσεων των Ταμείων σε 
Ασφαλιστική Τοποθέτηση, ολοκληρώνεται την 31η Μαρ¬ 
τίου εκάστου έτους με περιουσιακά στοιχεία που αποκτή¬ 
θηκαν κατά τη διάρκεια της προηγούμενης οικονομικής 
χρήσης. 

Άρθρο 6 

Ειδικά Χαρακτηριστικά Περιουσιακών Στοιχείων 
Ασφαλιστικής Τοποθέτησης 

1. Ακίνητα 

Είδος: τα ακίνητα πρέπει να είναι εκμεταλλεύσιμα εντός 
σχεδίου και σε πόλεις της Ευρωπαϊκής Ένωσης με πλη¬ 
θυσμό άνω των 100.000 κατοίκων. 

Αξία: για ακίνητα εντός Ελλάδας, η αξία διάθεσης δεν 
μπορεί να υπερβαίνει την αντικειμενική τους αξία προ¬ 
σαυξημένη κατά 20%, ενώ για ακίνητα εκτός Ελλάδος, η 
αξία τους θα υπολογίζεται με βάση την αξία κτήσεως και 
των αρχών εκτίμησης που ισχύουν στη χώρα όπου βρί¬ 
σκεται το ακίνητο. 

Δικαιολογητικά: επικυρωμένα αντίγραφα των συμβο¬ 
λαίων ιδιοκτησίας και πιστοποιητικά μεταγραφής και βα¬ 
ρών καθώς και πιστοποιητικά των κτηματολογικών γρα¬ 
φείων, τα οποία θα έχουν εκδοθεί εντός του προηγούμε¬ 
νου της υποβολής τους μηνάς. Όταν τα ακίνητα 
βρίσκονται εκτός της Ελλάδος, τα ανωτέρω υποβάλλο¬ 
νται με επίσημη μετάφραση στην ελληνική γλώσσα. Τα πι¬ 
στοποιητικά μεταγραφής και βαρών, πρέπει να φέρουν 
επίσημη επικύρωση της γνησιότητάς τους και να συνο¬ 
δεύονται από ανάλυση του τρόπου υπολογισμού της 
αξίας διάθεσής τους. 

2. Μετοχές - Μεταβιβάσιμα Αξιόγραφα (εξομοιούμενα 
με μετοχές) - Ομολογίες Εταιρειών. 

Αξία: η αποτίμηση της αξίας των ανωτέρω χρεογράφων 
γίνεται με βάση το μέσο όρο της τιμής τους, κατά τη διάρ¬ 
κεια του τελευταίου μήνα, που προηγείται του κλεισίμα¬ 
τος της οικονομικής χρήσης. Η αποτίμηση μη εισηγμένων 
σε χρηματιστήριο μετοχών γίνεται με βάση την εσωτερι¬ 
κή λογιστική αξία όπως προκύπτει με βάση το νόμιμο συ- 
νταγμένο τελευταίο ισολογισμό. 

Δικαιολογητικά: αποστολή αναλυτικής κατάστασης, με 
το κλείσιμο της οικονομικής χρήσης και δυνατότητα ηλε¬ 
κτρονικής άμεσης πρόσβασης της Εθνικής Αναλογιστι- 
κής Αρχής στα σημεία διαχείρισης των σχετικών χαρτο¬ 
φυλακίων. Τα ανωτέρω στοιχεία θα συνοδεύονται από 
τεκμηριωμένη έκθεση των υπευθύνων διαχείρισης του 
χαρτοφυλακίου, με εκτιμήσεις των συντελεστών επικιν- 


δυνότητας των επενδυθέντων κεφαλαίων. Στην περίπτω¬ 
ση των μη εισηγμένων μετοχών οι τελευταίοι νόμιμα συ- 
νταγμένοι ισολογισμοί. 

3. Έντοκα Γραμμάτια και Τραπεζικές Καταθέσεις 

Αξία: αποτιμώνται με βάση τηντρέχουσα αξία τους, που 

υπολογίζεται από την αξία κτήσεως και τους δεδουλευ¬ 
μένους τόκους, κατά την ημερομηνία κλεισίματος της οι¬ 
κονομικής χρήσης, αφού αφαιρεθούν οι όποιες υποχρε¬ 
ώσεις που προκύπτουν από την κατοχή τους. 

Δικαιολογητικά: σχετική κατάσταση των τραπεζών και 
δυνατότητα ηλεκτρονικής άμεσης πρόσβασης της Εθνι¬ 
κής Αναλογιστικής Αρχής. 

4. Αμοιβαία κεφάλαια 

Αξία: αποτιμώνται με βάση το μέσο όρο της τιμής εξα¬ 
γοράς των τίτλων των μεριδίων κατά την διάρκεια του τε¬ 
λευταίου μήνα πριν το κλείσιμο των οικονομικών κατα¬ 
στάσεων. Από την αξία αυτή αφαιρείται κάθε υποχρέωση 
που απορρέει από την κατοχή τους. 

Δικαιολογητικά: τα αντίγραφα των σχετικών τίτλων. 

Άρθρο 7 

Κανόνες Επενδύσεων 

1. Οι επενδύσεις γίνονται σύμφωνα με το άρθρο 7 παρ. 
15 του Ν. 3029/02, όπως κάθε φορά ισχύει. 

2. Οι επενδύσεις του συνόλου των κεφαλαίων των Τα¬ 
μείων Επαγγελματικής Ασφάλισης διέπονται από τις αρ¬ 
χές της συνετής-συντηρητικής διαχείρισης, της διασπο- 
ράς και ποιότητας των επενδυτικών επιλογών, ώστε να 
επιτυγχάνεται η ασφάλεια, η αποδοτικότητα και η ευκολία 
ρευστοποίησης των περιουσιακών στοιχείων που διατίθε¬ 
νται σε ασφαλιστική τοποθέτηση. Επίσης, πρέπει να πα- 
ρακολουθείται συστηματικά και να διατηρείται σε χαμηλά 
επίπεδα ο βαθμός επικινδυνότηταςτου επενδυτικού χαρ¬ 
τοφυλακίου. 

Άρθρο 8 
Αντασφάλιση 

1. Τα Ταμεία Επαγγελματικής Ασφάλισης, τα οποία εγ- 
γυώνταιτο ύψος των παροχών ή το ύψος της επενδυτικής 
απόδοσης υποχρεούνται σε επαρκή αντασφαλιστική κά¬ 
λυψη, η οποία τεκμηριώνεται από σχετική μελέτη που 
λαμβάνει υπόψη την φύση και το μέγεθος των κινδύνων 
καθώς και το πλήθος των καλυπτομένων μελών. 

Δεν παρέχονται παροχές λόγω αναπηρίας και θανάτου 
κατά τα δύο πρώτα έτη λειτουργίας του Επαγγελματικού 
ταμείου, εκτός εάν οι κίνδυνοι αυτοί καλύπτονται με αντα¬ 
σφάλιση. 

2. Όλες οι αντασφαλιστικές συμβάσεις καθώς και συ¬ 
νοπτικό σημείωμα με τα βασικά χαρακτηριστικά τους κοι¬ 
νοποιούνται στην Εθνική Αναλογιστική Αρχή από τον 
υπεύθυνο Αναλογιστή του Ταμείου. 

Άρθρο 9 

Ετήσιες Εκθέσεις και Οικονομικές καταστάσεις 

Τα Ταμεία Επαγγελματικής Ασφάλισης υποβάλλουν 
ετησίως στην Εθνική Αναλογιστική Αρχή μέχρι την 31" 
Μαρτίου εκάστου έτους: 

1) Ισολογισμό. 

2) Λογαριασμούς Αποτελεσμάτων Χρήσεως για κάθε 
κίνδυνο-παροχή. 

3) Ετήσια Έκθεση Διοικήσεως. 

4) Αναλογιστική Έκθεση. 

5) Έκθεση Ορκωτών Ελεγκτών. 

Άρθρο 10 

Στοιχεία που υποβάλλονται στην 
Εθνική Αναλογιστική Αρχή 

1. Αποδεικτικά στοιχεία συνοχής αρχών Επενδυτικής 
Πολιτικής. 

Κάθε Ταμείο Επαγγελματικής Ασφάλισης με το κλείσι¬ 
μο της οικονομικής του χρήσης υποβάλλει στην Εθνική 
Αναλογιστική Αρχή αποδεικτικά στοιχεία για τη συνοχή 
των αρχώντης επενδυτικής του πολιτικής, στα οποία ανα- 
φέρονται οι αποκλίσεις στις αποσεις και τοποθετήσεις 
των επενδυθέντων περιουσιακών στοιχείων έναντι των 
προγραμματισθέντων. 

2. Απόδειξη Καταβολής Εισφορών 

Με το κλείσιμο κάθε οικονομικής χρήσης υποβάλλεται 
στην Εθνική Αναλογιστική Αρχή ειδικό έντυπο απόδειξης 
καταβολής των εισφορών, στην οποία αποτυπώνονται οι 
αποκλίσεις από τις αναλογούσες εισφορές ανά μήνα και 
συνολικά για το έτος. 

3. Περιουσιακή Κατάσταση 

Κάθε χρόνο, υποβάλλεται στην Εθνική Αναλογιστική 
Αρχή αναλυτική κατάσταση των περιουσιακών στοιχείων 
του Ταμείου κατά κατηγορία περιουσιακών στοιχείων (με¬ 
τοχές, ακίνητα, ομόλογα κλπ) και υποχρεώσεων (Τεχνικά 
Αποθέματα, Περιθώριο Φερεγγυότητας). 

Άρθρο 11 

Ενημερωτικό Δελτίο Ασφαλισμένων 

Μετά το κλείσιμο κάθε οικονομικής χρήσης το Ταμείο 
υποχρεούται να αποστέλλει σε κάθε ασφαλισμένο βεβαί¬ 
ωση καταβολής εισφορών και ειδικό ενημερωτικό δελτίο 
σύμφωνα με τις διατάξεις των παρ. 20 και 21 του άρθρου 
7 του Ν.3029/2002 καθώς και τη γενική εικόνα των μεγε- 
θώντου Ταμείου. 

Άρθρο 12 

Λογιστική Οργάνωση 

Τα Ταμεία Επαγγελματικής Ασφάλισης για την τήρηση 
των λογιστικών τους βιβλίων υποχρεούνται να εφαρμό¬ 
ζουν το κλαδικό λογιστικό σχέδιο για τους φορείς κοινω¬ 
νικής ασφάλισης (Π.Δ. 80/97 ΦΕΚ 68 Α' 8.5.97), σε συν¬ 
δυασμό μετά Διεθνή Λογιστικά Πρότυπα. 

Άρθρο 13 
Τήρηση μητρώου 

Τα Ταμεία Επαγγελματικής Ασφάλισης τηρούν ενιαίο τύ¬ 
πο μητρώου ασφαλισμένων μελών σε ηλεκτρονική μορφή. 

Άρθρο 14 

Θεματοφύλακες - Διαχειριστές Επενδύσεων 

Οι διαχειριστές επενδύσεων και οι θεματοφύλακες που 
ορίζονται από τα αρμόδια όργανα των Ταμείων Επαγγελ¬ 
ματικής Ασφάλισης υποχρεούνται να κατέχουν τις απαι- 
τούμενες από την ισχύουσα νομοθεσία άδειες. Αν είναι 
εγκατεστημένοι σε άλλο κράτος μέλος της Ε. Ε. υποχρεού- 
νται να κατέχουν τις άδειες που προβλέπονται από τις οδη¬ 
γίες 85/611/ΕΟΚ, 92/96ΕΟΚ και 2000/12/ΕΚ και τις οδηγίες 
93/22/ΕΟΚ ή 2000/12/ΕΚ και 85/611/ΕΟΚ αντιστοίχως. 

Η απόφαση αυτή να δημοσιευθεί στο τεύχος Β της Εφη¬ 
μερίδας της Κυβερνήσεως. 

Αθήνα, 9 Απριλίου 2003 

Ο ΥΦΥΠΟΥΡΓΟΣ 

ΡΟΒ. ΣΠΥΡΟΠΟΥΛΟΣ 


Αριθ. Φ.20054/3736/143 (5) 

Υπαγωγή Ανταποκριτών Ξένου Τύπου και Φωτοειδησεο- 
γράφων και Εικονοληπτών Επικαίρων Τηλεοράσεως 
στην ασφάλιση των κλάδων επικουρικής ασφάλισης 
και πρόνοιας του Ταμείου Ασφαλίσεως Ιδιοκτητών Συ¬ 
ντακτών και Υπαλλήλων Τύπου. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α.του άρθρου 66 παρ. 8του Ν.2676/1999 «Οργανωτική 
και Λειτουργική αναδιάρθρωση των φορέων κοινωνικής 
ασφάλισης και άλλες διατάξεις» (Α.1). 

β. του άρθρου 29 Α'του Ν. 1558/1985 (Α', 137), όπως 
προστέθηκε με το άρθρο 27του Ν. 2081/1992 (Α', 154) και 
τροποποιήθηκε με το άρθρο 1 του Ν.2469/1997 (Α', 38). 

2. Την οικ. 80088/31.10.2001 (Β', 1485) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

3. Την γνώμη του Συμβουλίου Κοινωνικής Ασφάλειας 
που διατυπώθηκε στην 2 η /4.2.2003 συνεδρίασή του. 

4. Τις αποφάσεις του Διοικητικού Συμβουλίου του Τα¬ 
μείου Ασφαλίσεως Ιδιοκτητών Συντακτών και Υπαλλήλων 
Τύπου (Τ.Α.Ι.Σ.Υ.Τ) που λήφθηκαν κατά τις 21/22 Απριλί¬ 
ου 1999 και 61/6.11.2002 συνεδριάσεις του. 

5. Το 137/31.10.2002 υπηρεσιακό σημείωμα της Δ/νσης 
Αναλογιστικών Μελετώντης Γ ενικής Γ ραμματείας Κοινω¬ 
νικών Ασφαλίσεων. 

6. Το γεγονός ότι από την απόφαση αυτή δεν προκαλεί- 
ταιεπιβάρυνση σε βάροςτου κρατικού προϋπολογισμού. 
Προκαλείταιόμως επιβάρυνση των προϋπολογισμώντων 
κλάδων κύριας ασφάλισης των Ανταποκριτών Ξένου Τύ¬ 
που και Φωτοειδησεογράφων και Εικονοληπτών Επικαί¬ 
ρων Τηλεοράσεως, οι οποίοι επιβαρύνονται, αντίστοιχα, 
με τα ποσά 2.284,3 και 1799,6 χιλιάδες ευρώ, αποφασί¬ 
ζουμε: 

ΕΠΙΚΟΥΡΙΚΗ ΑΣΦΑΛΙΣΗ ΚΑΙ ΠΡΟΝΟΙΑ ΤΩΝ ΑΝΤΑΠΟ¬ 
ΚΡΙΤΩΝ ΞΕΝΟΥ ΤΥΠΟΥ ΚΑΙ ΦΩΤΟΕΙΔΗΣΕΟΓΡΑΦΩΝ ΚΑΙ 
ΕΙΚΟΝΟΛΗΠΤΩΝ ΕΠΙΚΑΙΡΩΝ ΤΗΛΕΟΡΑΣΕΩΣ. 

Άρθρο 1 

Ασφαλιζόμενα πρόσωπα 

Στην ασφάλιση των Κλάδων Επικουρικής Ασφάλισης 
και Πρόνοιας του Τ.Α.Ι.Σ.Υ.Τ. υπάγονται, υποχρεωτικά και 
αυτοδίκαια,σύμφωνα με τις διατάξεις της παραγράφου 8 
του άρθρου 66 του Ν.2676/1999 (Α.1) από 5.1.1999 και 
εφεξής, οι ασφαλισμένοι στους κλάδους κυρίας ασφαλί¬ 
σεως Ανταποκριτών Ξένου Τύπου και Φωτοειδησεογρά- 
φων και Εικονοληπτών Επικαίρων Τηλεοράσεως. 

Άρθρο 2 
Πόροι 

1) Εισφορά για τον κλάδο επικούρησης 

α) Ανταποκριτών Ξένου Τύπου. 

Η μηνιαία εισφορά των ασφαλισμένων ορίζεται σε πο¬ 
σοστό 4% επι των αποδοχών που υπολογίζεται η τακτική 
μηνιαία εισφορά για το κλάδο κύριας ασφάλισης Ανταπο¬ 
κριτών Ξένου Τύπου. 

β) Φωτοειδησεογράφων και εικονοληπτών επικαίρων 
τηλεοράσεως 

Η μηνιαία εισφορά των ασφαλισμένων ορίζεται σε πο- 

σοστό 4% επί των αποδοχών που υπολογίζεται η τακτική 
μηνιαία εισφορά για τον κλάδο κύριας ασφάλισης Φωτο- 
ειδησεογραφών και Εικονοληπτών Επικαίρων Τηλεορά- 
σεως. 

2) Εισφορά για τον κλάδο Πρόνοιας. 

α) Ανταποκριτών Ξένου Τύπου. 

Η μηνιαία εισφορά των ασφαλισμένων ορίζεται σε πο¬ 
σοστό 2% επί των αποδοχών που υπολογίζεται η τακτική 
μηνιαία εισφορά για το κλάδο κύριας ασφάλισης Ανταπο¬ 
κριτών Ξένου Τύπου. 

β) Φωτοειδησεογράφων και εικονοληπτών επικαίρων 
τηλεοράσεως 

Η μηνιαία εισφορά των ασφαλισμένων ορίζεται σε ποσο¬ 
στό 2% επί των αποδοχών που υπολογίζεται η τακτική μη¬ 
νιαία εισφορά για το κλάδο κύριας ασφάλισης Φωτοειδη- 
σεογράφων και Εικονοληπτών Επικαίρων Τηλεοράσεως. 

3) Τα έσοδα του άρθρου 7 της παρούσης Υπουργικής 
Απόφασης. 

Άρθρο 3 

Ασφαλιστέες - συντάξιμες αποδοχές. 

Ως ασφαλιστέες και συντάξιμες αποδοχές θεωρούνται 
οι αντίστοιχες κάθε φορά στους φορείς κύριας ασφάλι¬ 
σης των κλάδωντους. 

Άρθρο 4 

Χρόνος ασφάλισης 

1. Χρόνος ασφάλισης στους κλάδους επικουρικής 
ασφάλισης και πρόνοιας λογίζεται κάθε χρόνος πραγμα¬ 
τικής ή πλασματικής ασφάλισης που θεωρείται συντάξι¬ 
μος από τους κλάδους κύριας ασφάλισης των Ανταπο¬ 
κριτών Ξένου Τύπου και των Φωτοειδησεογράφων και Ει¬ 
κονοληπτών Επικαίρων Τηλεοράσεως. 

2. Χρόνος ασφάλισης στους ανωτέρω κλάδους, πρό 
της 5.1.1999, δύναται να αναγνωριστεί ως συντάξιμος 
στους κλάδους επικουρικής ασφάλισης και πρόνοιας με 
αίτηση των ενδιαφερομένων και με την καταβολή για κά¬ 
θε αναγνωριζόμενο μήνα εισφοράς 2% για την επικουρι¬ 
κή ασφάλιση και 1 % για την πρόνοια, η οποία υπολογίζε¬ 
ται επί των αποδοχών του χρόνου υποβολής της αίτησης. 

Το ποσό εξαγοράς, δύναται να εξοφλείται εφάπαξ ή με 
δόσεις ο αριθμός των οποίων καθορίζεται με απόφαση 
του Δ.Σ του Ταμείου. Οι δόσεις δεν μπορεί να υπερβαί¬ 
νουν τις 120 και κάθε μία δεν μπορεί να είναι μικρότερη 
της κατά τον χρόνον της αναγνωρίσεως τακτικής μηνιαί¬ 
ας εισφοράς του ασφαλισμένου για τον κλάδο. 

Σε περίπτωση συνταξιοδότησης το ποσό της εξαγοράς 
που αντιστοιχεί στην επικουρική ασφάλιση παρακρατεί- 
ται από τη σύνταξη, ενώ του εφάπαξ συμψηφίζεται με το 
δικαιούμενο εφάπαξ βοήθημα. 

3. Ποσά που αναλογούν για την αναγνώριση χρόνου 
ασφάλισης πριν από την 5.1.1999 και μέχρι 15 έτη συντά¬ 
ξιμης υπηρεσίας, καταβάλλονται σύμφωνα με τα οριζό¬ 
μενα στο άρθρο 7 της παρούσης, με μεταφορά των ανά¬ 
λογων ποσών από τους υφιστάμενους κλάδους κύριας 
ασφάλισης των εν λόγω ασφαλισμένων και αποδίδονται, 
αντιστοίχως, στους κλάδους επικουρικής ασφάλισης και 
πρόνοιας του Τ.Α.Ι.Σ.Υ.Τ.. 

Άρθρο 5 

Δικαιούχοι επικουρικού και εφάπαξ βοηθήματος 

1. Δικαιούνται μηνιαίου επικουρικού βοηθήματος έκτου 
κλάδου επικουρικής ασφαλίσεως: 


α) Ο ασφαλισμένος στον κλάδο εφόσον τύχει κύριας 
σύνταξης από τους αντίστοιχους κλάδους κύριας σύντα¬ 
ξης των Ανταποκριτών Ξένου Τύπου και Φωτοειδησεο- 
γράφων και Εικονοληπτών Επικαίρων Τηλεοράσεως. 

β) Τα μέλη της οικογένειας θανόντος ασφαλισμένου ή 
συνταξιούχου των κλάδων κύριας σύνταξης των Ανταπο¬ 
κριτών Ξένου Τύπου και Φωτοειδησεογράφων και Εικο¬ 
νοληπτών Επικαίρων Τηλεοράσεως, εφόσον τύχουν κύ¬ 
ριας σύνταξης από τους αντίστοιχους κλάδους. 

γ) Οι συνταξιοδοτηθέντες, από τα πιο πάνω πρόσωπα, 
μέχρι την έναρξη ισχύος του Ν.2676/1999, με 15 έτη 
ασφάλισης από 1.1.2003. 

2. Δικαιούνται εφάπαξ βοηθήματος έκτου κλάδου πρό¬ 
νοιας: 

α) Ο ασφαλισμένος στον κλάδο εφόσον τύχει κύριας 
σύνταξης από τους αντίστοιχους κλάδους κύριας σύντα¬ 
ξης των Ανταποκριτών Ξένου Τύπου και Φωτοειδησεο- 
γράφων και Εικονοληπτών Επικαίρων Τηλεοράσεως. 

β) Τα πρόσωπα που δικαιούνται συντάξεως, από τους 
κλάδους κύριας σύνταξης των Ανταποκριτών Ξένου Τύ¬ 
που και Φωτοειδησεογράφων και Εικονοληπτών Επικαί¬ 
ρων Τηλεοράσεως, λόγω θανάτου του ασφαλισμένου και 
στη περίπτωση που δεν υπάρχουν, τα μέλη οικογένειας, 
σύμφωνα μετις διατάξεις της παραγράφου 5 του άρθρου 
16 του Νόμου 2556/97. 

Άρθρο 6 

Ποσό επικουρικού και εφάπαξ βοηθήματος. 

1. Το ποσό του επικουρικού βοηθήματος, υπολογίζεται 
αντιστοίχως σε ποσοστό 30% της κύριας σύνταξης, σύμ¬ 
φωνα με τις διατάξεις του άρθρου 9 του Π ,Δ/τος 598/1976 
(Α.213) όπως συμπληρώθηκαν με το άρθρο 1 του Π.Δ/τος 
629/1977 (Α. 203) και ισχύουν κάθε φορά. 

2. Το ποσό του εφάπαξ βοηθήματος, υπολογίζεται αντι- 
στοίχως, σύμφωνα με τις διατάξεις του άρθρου 17 του 
Π.Δ/τος 598/1976 (Α.213) όπως αντικαταστάθηκαν με το 
Π.Δ/γμα 223/1990 (Α.83) και ισχύουν κάθε φορά. 

Άρθρο 7 

Απόδοση εισφορών 

Οι κλάδοι κύριας ασφάλισης, των Ανταποκριτών Ξένου 
Τύπου και των Φωτοειδησεογράφων και εικονοληπτών 
επικαίρων τηλεοράσεως, αποδίδουν αντίστοιχα, στους 
κλάδους επικουρικής ασφάλισης και πρόνοιας του 
Τ.Α.Ι.Σ.Υ.Τ., για την αναγνώριση χρόνου, των ανωτέρω 
προσώπων, σύμφωνα με την παράγραφο 3 του άρθρου 4, 
τα εξής ποσά: 

α) Ο κλάδος ανταποκριτών ξένου τύπου το ποσό των 
1.596,7 χιλ. Ευρώ για την επικουρική ασφάλιση και το πο¬ 
σό των 687,6 χιλ. ευρώ για το εφάπαξ βοήθημα. 

β) Ο κλάδος Φωτοειδησεογράφων και εικονοληπτών 
επικαίρων τηλεοράσεως το ποσό των 1.250,9 χιλ. ευρώ 
για την επικουρική ασφάλιση και το ποσό των 548,7 χιλ. 
ευρώ για το εφάπαξ βοήθημα. 

γ) Με απόφαση του Δ.Σ. του Τ.Α.Ι.Σ.Υ.Τ., αποδίδονται 
ετησίως, από τον πόρο του αγγελιοσήμου των αντίστοι¬ 
χων κλάδων κύριας ασφάλισης των Ανταποκριτών Ξένου 
Τύπου και Φωτοειδησεογράφων και Εικονοληπτών Επι¬ 
καίρων Τηλεοράσεως στους κλάδους επικουρικής ασφά¬ 
λισης και πρόνοιας του Τ.Α.Ι.Σ.Υ.Τ., ποσά ανάλογα με αυ¬ 
τά που αντιστοιχούν σε κάθε ασφαλισμένο των υφιστάμε¬ 
νων κλάδων επικουρικής ασφάλισης και πρόνοιας του 
Τ.Α.Ι.Σ.Υ.Τ.. 

Άρθρο 8 

Λοιπές ρυθμίσεις. 

1. Ρυθμίσεις των κλάδων επικουρικής ασφάλισης και 
πρόνοιας του Τ.Α.Ι.Σ.Υ.Τ. που δεν καθορίζονται με την πα¬ 
ρούσα απόφαση, έχουν ανάλογη εφαρμογή και για τους 
Ανταποκριτές Ξένου Τύπου και Φωτοειδησεογράφους 
και Εικονολήπτες Επικαίρων Τηλεοράσεως. 

2. Οι ρυθμίσεις του Νόμου 2084/1992, για τους ασφαλι- 
ζόμενους στους φορείς κοινωνικής ασφάλισης από 
1.1.1993 και εφεξής, όπως αυτές ισχύουν κάθε φορά, 
έχουν ανάλογη εφαρμογή και για τα πρόσωπα του άρ¬ 
θρου 1 του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 2991 (6) 

Σύσταση αμιγούς Δημοτικής Επιχείρησης στο Δήμο Αιγι- 
νίου, με την επωνυμία «Δημοτική Επιχείρηση Ανάπτυ¬ 
ξης Αιγινίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) των άρθρων 277-284του Π.Δ/τος 410/95 (Δ.Κ.Κ.), 

β) του Ν.2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων, για την Τοπική 
Αυτ/ση και άλλες διατάξεις», και 

γ) του άρθρου 27 του Ν.2081/92: «Προσθήκη άρθρου 
29Α στο Ν. 1558/85». 

2. Την 117/2003 απόφαση του Δ.Σ. Αιγινίου περί σύστα¬ 
σης αμιγούς Δημοτικής Επιχείρησης με την επωνυμία 
«Δημοτική Επιχείρηση Ανάπτυξης Αιγινίου». 

3. Την από 19.3.2003 Οικονομοτεχνική Μελέτη. 

4. Την 5631/26.7.2000 (ΦΕΚ 1339/Β/2000), απόφαση 
του Γενικού Γραμματέα Περιφέρειας Κεντρικής Μακεδο¬ 
νίας «Περί ορισμού εισηγητών και μεταβίβαση εξουσίας 
υπογραφής «Με εντολή Γενικού Γραμματέα», αποφασί¬ 
ζουμε: 

1. Συστήνουμε αμιγή Δημοτική Επιχείρηση, στο Δήμο 
Αιγινίου με την επωνυμία «Δημοτική Επιχείρηση Ανάπτυ¬ 
ξης Αιγινίου» (Δ.Ε.Α.ΑΙ.) 

2. Σκοπός της Επιχείρησης είναι: 

- Η αγροτική, τουριστική, πολιτιστική, περιβαλλοντική 
και κοινωνικοοικονομική ανάπτυξη του τόπου προς όφε¬ 
λος των φορέων και των κατοίκων της περιοχής του Δή¬ 
μου Αιγινίου. 

- Η στήριξη και υποβοήθηση του αναπτυξιακού έργου 
του Δήμου Αιγινίου. Η ανάληψη δραστηριοτήτων με σκο¬ 
πό την πραγματοποίηση εσόδων στα πλαίσια της αξιοποί¬ 
ησης της δημοτικής περιουσίας και των τοπικών συγκρι¬ 
τικών πλεονεκτημάτων. Τέτοιες ενέργειες είναι η σύνταξη 
των σχετικών μελετών και η εξασφάλιση των αναγκαίων 
εγκρίσεων και αδειών, η μελέτη και κατασκευή τεχνικών 
έργων υποδομής, τουριστικών, αθλητικών, οικιστικών και 
εμπορικών εγκαταστάσεων, έργα και δραστηριότητες για 
την προστασία του περιβάλλοντος και η εκτέλεση διαφό¬ 
ρων κοινωφελών έργων. 


- Η μελέτη, εκτέλεση και διαχείριση ειδικών ανταποδο¬ 
τικών έργων που αφορούν την εξυπηρέτηση του κοινωνι¬ 
κού συνόλου. Τέτοια είναι η διαχείριση των αστικών απορ¬ 
ριμμάτων, τα έργα οδοποιίας, ευπρεπισμού και αναπλά¬ 
σεων κ.λπ.. 

- Η διερεύνηση των ειδικών νομικών όρων και προϋπο¬ 
θέσεων του χρηματοοικονομικού πλαισίου καθώς και η 
συνεργασία και σύνδεση με ελληνικά και διεθνή χρημα¬ 
τοδοτικά ιδρύματα και επιχειρήσεις στο πλαίσιο της 
πραγματοποίησης επενδυτικών πρωτοβουλιών για την 
αξιοποίηση της δημοτικής περιουσίας και των συγκριτι¬ 
κών πλεονεκτημάτων της περιοχής. 

- Η συνεργασία και συμμετοχή σε κοινά προγράμματα 
με τις ελληνικές και διεθνείς αρχές, οργανισμούς, ερευ¬ 
νητικά ιδρύματα, Ο.Τ.Α., επιχειρήσεις, ιδιώτες κ.λπ. για 
την αξιοποίηση των εθνικών και ευρωπαϊκών προγραμμά¬ 
των. 

- Η προστασία, ανάδειξη φυσικού περιβάλλοντος ανά¬ 
πτυξη ήπιων μορφών τουρισμού στην ευρύτερη περιοχή 
του υγρότοπου και γενικότερα με μελέτες, έργα και δρα¬ 
στηριότητες αειφορικής κατεύθυνσης. 

- Η ανάληψη πρωτοβουλιών για την επαγγελματική κα¬ 
τάρτιση, την ενημέρωση και ευαισθητοποίηση των κατοί¬ 
κων της περιοχής με τη διοργάνωση συνεδρίων, σεμινα¬ 
ρίων, ημερίδων κ.α.. Η έκδοση και εκμετάλλευση εκδόσε¬ 
ων, εντύπων και περιοδικών σε συνδυασμό με υπηρεσίες 
πληροφόρησης και διαφήμισης και προβολής και ανάδει¬ 
ξη του Δήμου και των δραστηριοτήτων. 

- Η δημιουργία της απαραίτητης υποδομής για παροχή 
συμβουλευτικών υπηρεσιών σε θέματα διοικητικά, αγρο¬ 
τικά, τουριστικά, αναπτυξιακά, νομικά, οικονομικά, τεχνι¬ 
κά και υψηλής τεχνολογίας και η ανάπτυξη ήπιων μορφών 
ενέργειας. Η υποστήριξη και ανάπτυξη των δραστηριοτή¬ 
των του Δήμου και των άλλων Νομικών Προσώπων, φο¬ 
ρέων, επαγγελματιών και πολιτών για την ίδρυση, διαχεί¬ 
ριση και εκμετάλλευση εκπαιδευτικών μονάδων, πολιτι¬ 
στικών κέντρων, βιβλιοθηκών, χώρων αναψυχής, κέντρων 
νεολαίας, Κέντρο Εξυπηρέτησης Πολιτών Ηλικιωμένων 
(ΚΑΠΗ, ΚΗΦΗ) κ.λπ. κέντρο αγωγής υγείας, κοινωνικής 
μέριμνας, παιδικών - βρεφικών σταθμών, κέντρων δημι¬ 
ουργικής απασχόλησης (ΚΔΑΠ) κ.α.. 

- Η δημιουργία και εκμετάλλευση οργανωμένων εμπο¬ 
ρικών δραστηριοτήτων για την εξυπηρέτηση των κατοί¬ 
κων και των επισκεπτών όπως: δημοτικές αγορές, λαϊκές 
αγορές, καταστήματα, αναψυκτήρια, εμποροπανήγυρη, 
κ.λπ. Η προώθηση των τοπικών προϊόντων και υπηρεσιών 
και η ανάπτυξη παραγωγικών τομέων της οικονομίας 
όπως η ίδρυση βιοτεχνικού πάρκου. 

- Η δημιουργία θυγατρικών εταιριών ή η συμμετοχή ή η 
συνεργασία με υφιστάμενες για κοινή συμμετοχή σε δρα¬ 
στηριότητες που αφορούν προγράμματα κατάρτισης, 
της Νέας Γενιάς, ειδικές ομάδες πληθυσμού (γυναίκες, 
Α. Μ.Ε.Α., παλιννοστούντες κ.λπ.) και αναβάθμιση της ποι¬ 
ότητας των παρεχομένων υπηρεσιών στους πολίτες, στον 
πολιτισμό, την αναψυχή και τον αθλητισμό. 

3. Έδρα της επιχείρησης ορίζεται ο Δήμος Αιγινίου. 

4. Η διάρκεια της Επιχείρησης ορίζεται σε 20 χρόνια 
από τη δημοσίευσή της κατά το νόμο στην Εφημερίδα της 
Κυβέρνησης. 

5. Η επιχείρηση διοικείται από πενταμελές (5/μελές) Δι¬ 
οικητικό Συμβούλιο του οποίου τα μέλη καθώς και οι ανα¬ 
πληρωτές του ορίζονται από το Δημοτικό Συμβούλιο σύμ¬ 
φωνα με το άρθρο 278 του Δ.Κ.Κ. και αποτελείται από: 

Τρεις (3) Δημοτικούς Συμβούλους, εκ των οποίων ο 
ένας προέρχεται από τη μειοψηφία, έναν (1) εκπρόσωπο 
κοινωνικού φορέα της περιοχής και έναν (1) δημότη με 
εμπειρία στους τομείς δραστηριότητας της Επιχείρησης. 
Στα μέλη του Δ.Σ. προστίθεται και εκπρόσωπος των ερ¬ 
γαζομένων με αντίστοιχη αύξηση του αριθμού των Δημο¬ 
τικών Συμβούλων (χωρίς αλλαγή της συστατικής πρά¬ 
ξης), όταν η επιχείρηση απασχολεί περισσότερους από 
είκοσι εργαζομένους. Η θητεία των μελών του Δ.Σ. ακο¬ 
λουθεί αυτή του Δημοτικού Συμβουλίου. 

6. Το κεφάλαιο της επιχείρησης ανέρχεται στο ύψος 
των 15.000,00 ΕΥΡΩ. 

7. Πόροι της επιχείρησης είναι τα έσοδα από την άσκη¬ 
ση της δραστηριότητάς της, οι πρόσοδοι από την αξιο¬ 
ποίηση της περιουσίας της, οι εθνικές ή ευρωπαϊκές επι¬ 
χορηγήσεις ή επιδοτήσεις και ακόμη τα δάνεια, τα αντα¬ 
ποδοτικά τέλη, τα έσοδα από ενοικίαση ακινήτων, 
αναψυκτηρίων κ.λπ. και εκμετάλλευση κάθε είδους εγκα¬ 
ταστάσεων, οι δωρεές, τα κληροδοτήματα, τα κέρδη από 
τη συμμετοχή της σε άλλους φορείς και κάθε άλλη νόμι¬ 
μη πρόσοδος. 

8. Διάλυση της επιχείρησης - Εκκαθάριση. 

α) Με απόφαση του Δημοτικού Συμβουλίου, με απόλυ¬ 
τη πλειοψηφίατων μελών του. 

β) Όταν λήξει χωρίς να παραταθεί η διάρκεια της και 


γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Αιγινίου. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις Δημοτικές Επιχειρήσεις διατάξεις του Δημο¬ 
τικού Κώδικα. 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 75/161.9γ του τρέχοντος προϋ¬ 
πολογισμού του Δήμου 15.000,00 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 8 Απριλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




